Rådets forordning (EF) nr. 2579/2000
af 17. november 2000
om ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
(1) Ved Rådets forordning (EF) nr. 2742/1999(2) er der for år 2000 fastsat fiskerimuligheder og dertil knyttede betingelser for visse fiskebestande og grupper af fiskebestande.
(2) Efter forordning (EF) nr. 65/98(3) har Kommissionen til opgave at foretage en revision af fangststatistikkerne i Den Internationale Kommission for Bevarelse af Tunfiskebestanden i Atlanterhavet (ICCAT) og til at ændre Fællesskabets kvoter for 1998 i henhold hertil.
(3) ICCAT vedtog på sit årlige møde i november 1998 en revision af fangststatistikkerne for 1993 og 1994, som danner reference for fangstbegrænsningerne for 1998.
(4) ICCAT vedtog i princippet på sit årlige møde i november 1999 på grundlag af de reviderede data, at Fællesskabet havde underudnyttet sin fangstbegrænsning for 1998 med 2581 tons.
(5) Da dette EF-overskud er en følge af, at visse medlemsstater har underudnyttet deres fiskerimuligheder for 1998 som fastsat af ICCAT, er det i denne ekstraordinære situation nødvendigt, at fordelingen af overskuddet på 2581 tons foretages på grundlag af hver medlemsstats bidrag til opbygningen af EF-overskuddet for 1998, og uden at dette medfører en ændring af fordelingsnøglen for de årlige TAC i henhold til artikel 2, stk. 1, i forordning (EF) nr. 49/1999(4).
(6) Forordning (EF) nr. 2742/1999 bør ændres i overensstemmelse hermed -
UDSTEDT FØLGENDE FORORDNING:
Artikel 1
Rubrikken vedrørende almindelig tun i bilaget til nærværende forordning erstatter den tilsvarende rubrik i bilag I F til forordning (EF) nr. 2742/1999.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. november 2000.